Fridrih Pops
<s>Fridrih Pops (rođen: Friedrich Pops) (Beograd, 25. 11. 1874 – Beograd, 25. 5. 1948), istaknuti jugoslavenski advokat, predsednik Aškenaske opštine u Beogradu i predsednik Saveza jevrejskih opština Jugoslavije (SJOJ) od 1933 do 1948 godine.</s>

<s>Biografija 
Fridrih Pops je rođen 25. 11. 1874 godine u Beogradu za vrijeme Kneževine Srbije.</s><s>Potječe iz jevrejske porodice Samuila i Karoline Pops.</s><s>Otac mu je po zanimanju bio lekar i predsjednik Aškenaske opštine u Beogradu.</s><s>Fridrih je u Beogradu završio osnovnu školu i Prvu mušku gimnaziju.</s><s>Posle mature, proveo je godinu dana na abiturijentskom kursu Ekonomskog fakulteta Univerziteta u Beču.</s><s>Završio je studij prava na Pravnom fakultetu Univerzitetu u Beogradu.</s><s>Posle studija, kraće vreme je radio u sudu a zatim u Ministarstvu spoljnih poslova Kraljevine Srbije.</s><s>Advokatsku kancelariju otvorio je 1901 godine u Beogradu.</s><s>Kao rezervni oficir vojske Kraljevine Srbije, učestvovao je u Prvom svetskom ratu.</s><s>Za ratne zasluge, odlikovan je Zlatnom medaljom za hrabrost.</s><s>Nakon povlačenja preko Albanije, otišao je u Švajcarsku na lečenje, te je u Cirihu usavršio pravne nauke, a titulu doktora stekao je 1918 godine.</s><s>Fridrih se vratio u Kraljevinu Srba, Hrvata i Slovenaca (SHS) tj. Beograd 1919 godine.</s><s>Učestvovao je u radu na donošenju Zakona o jevrejskoj verskoj zajednici Kraljevine SHS.</s><s>Bio je član Jugoslovenske demokratske stranke.</s><s>U Beogradskoj opštini je od 1919 do 1936 bio odbornik i zamenik predsednika 1920 godine.</s><s>U više navrata, predstavljao je Beograd u inostranstvu.</s><s>Za narodnog poslanika kandidovan je više puta.</s><s>Na čelu Jevrejske aškenaske opštine, nalazio se od 1910 do 1941 godine.</s><s>U tom periodu, ojačao je brojčano slabu opštinu, premostio razlike sa Sefardskom opštinom te bio inicijator i glavni organizator podizanja Beogradske sinagoge u Kosmajskoj ulici, koja je osveštana 1926 godine.</s><s>Bio je jedan od osnivača SJOJ-a 1919 godine u Osijeku, prvi potpredsednik, predsednik Izvršnog odbora sa sedištem u Beogradu i, od Petog kongresa Saveza održanog 1933, pa do smrti, predsednik SJOJ-a.</s><s>Aktivno je sarađivao u radu "Keren Kajemeta" i "Keren Hajesoda".</s><s>Bio je potpredsednik Saveza cionista Jugoslavije i član uprava društava "Nasušni hleb" i "Sveti Sava".</s><s>Zaslužan je za prihvatanje, zbrinjavanje i pružanje pomoći jevrejskim izbeglicama iz Nacističke Nemačke pred Drugi svetski rat.</s><s>Jedan je od osnivača masonske lože "Benei Berit Srbija 1911".</s><s>Na osnivačkoj skupštini Jugoslovensko-palestinskog privrednog komiteta u Beogradu, 1933, Fridrih je bio izabran je za predsednika Komiteta.</s><s>Bio je među članovima Upravnog odbora Industrijske banke.</s><s>Posle bombardovanja Beograda, sa porodicom je krenuo ka jadranskoj obali ali se, došavši do Neretve, vratio u Beograd, gde je uhapšen i sproveden u logor u Gracu.</s><s>Nakon ispitivanja i mučenja, bio je pušten i ponovo se vratio u Beograd.</s><s>Promenjenog izgleda i sa lažnim dokumentima, skrivao se, uz dosta sreće, po Beogradu i okolini.</s><s>Odmah po oslobođenju, započeo je obnovu rada SJOJ-a.</s><s>Fridrih Pops je preminuo u Beogradu 25. 5. 1948 godine.</s>

<s>Porodica 
Fridrih Pops je bio oženjen za Ružu Pops sa kojom je imao dvije kćerke, Elu i Olgu.</s><s>Ela se 1. 10. 1930 udala za poznatog jugoslovenskog nogometnog reprezentativca Milutina Ivkovića, dok je druga kćer Olga bila udata za poznatog novinara Politike Dušan Timotijevića.</s>

<s>Reference</s>

<s>Literatura</s>

<s>Biografije, Beograd
Jugoslavenski Jevreji
Jugoslavenski advokati
Jevrejski pravnici
Predsjednici SJOJ-a
Authority control</s>

